REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

**CENTAR ZA KULTURU ČEPIN**

Ur. broj: 39/19.

Čepin, 29. ožujka 2019.g.

**OPĆINA ČEPIN**

ČEPIN

**PREDMET:** *Izvješće o radu za 2018.g.*

 - dostavlja se

 Poštovani,

 Dostavljamo Vam izvješće o realizaciji programa odnosno utrošku 320.000,00 Kn za djelatnost Centra za kulturu Čepin. Za nabavku opreme u iznosu od 20.044,88 kuna posebno izvješće smo dostavili 09. 11. 2018.g.

**I RAD KNJIŽNICE I ČITAONICE 2018. GODINE**

* Izložbe knjiga novih naslova **6**
* Tematske izložbe **6**
* Poseban program za Noć knjige (23. travnja)
* Sudjelovanje u nacionalnoj kampanji za promicanje čitanja naglas djeci od rođenja **„*Čitaj mi!*“**
* Poseban program tijekom **„Mjeseca hrvatske knjige“** (15. listopada – 15. studenoga)
* Organizirane grupne posjete djece Knjižnici **8**
* Kupljeno građe u vrijednosti: **51.073,09 Kn**
* Sredstva za nabavu: **Općina Čepin 27.283,00 Kn**

 **Ministarstvo kulture RH 20.000,00 Kn**

 **Osječko-baranjska županija 3.000,00 Kn**

 **vlastita sredstva 790,09 Kn**

* **Ukupno prinovljeno:**
1. **800 svezaka knjiga**

- Kupljeno: **535 svezaka**

- Otkup Ministarstva kulture RH: **128** **svezaka; vrijednosti 17.510,60 Kn**

- Darovi i zamjene: **137 svezaka**

**2.) 3 naslova periodike**

**-** Kupljeno: **1 časopis + 1 novine**

**-** Dar: **1 časopis**

 **5.) elektroničke građe: 120 (28 kupljeno, 3 otkup, 89 dar)**

**Otpisane 64** dotrajale, uništene i zastarjele knjige

* Upisano članova: **409**
* Posjeta korisnika: **3.894**
* Broj posuđenih knjiga izvan Knjižnice: **8.493**
* Broj korištenih knjiga u Čitaonici: **396**
* Broj riješenih informacijskih zahtjeva: **222**
* Korištenje interneta: **45 pristupa tijekom 49 sati korištenja**
* Stanje knjižnog fonda na dan 31. prosinca 2013. godine je: **27.736 svezaka knjiga**
* **Rad na katalogu**: ukupno katalogizirano **17.340** jedinica građe; vidljivo na:

<http://161.53.208.100/lb02/search.html>

**NABAVKA OPREME**

Tijekom godine nabavljene su 3D olovke, Maestro paket za disleksiju, bijela magnetna ploča, reklamni stalci i stalci za knjige.

**PROSTOR**

Tijekom 2018. godine prostor nije proširivan niti opreman novim namještajem. Namještaj je nov, adekvatan i funkcionalan, ali je prostor još uvijek nedostatan za potrebe naše djelatnosti i zajednice.

**Knjižnica je smještena na prvom katu zgrade, površine 182 m2, od čega su:**

* **Aktivni prostori: 165m² od toga:**

 **Odjel za djecu i mlade: 44m²**

 **Posudbeni odjel za odrasle: 63m²**

 **Čitaonica: 36m²**

 **Posebne zbirke 22m2 (ujedno ured ustanove te**

 **Odjel obrade knjižnične građe)**

* **Pomoćne prostorije: 17m2**

**Gorući problem, koji adaptacijom Knjižnice NIJE riješen, jest problem Spremišta. Ranije smo raspolagali prostorom od 44m² koja su prenamijenjena u aktivni prostor.**

 **Ovu je problematiku NUŽNO ŽURNO RJEŠAVATI jer ni postojeći aktivni prostori nisu dostatni za smještaj građe.**

**DJELATNICI**

U Knjižnici su na neodređeno vrijeme uposlene dvije stručne osobe s položenim stručnim ispitom za diplomiranog knjižničara. Tijekom 2018. godine, u suradnji s Hrvatskim zavodom za zapošljavanje, na stručnom osposobljavanju za rad bez zasnivanja radnog odnosa imali smo jednu osobu (prvostupnica informatologije).

Kako je knjižnica u sastavu, ravnatelj joj je ravnatelj Centra za kulturu, koji nije u radnom odnosu (viši savjetnik za društvene djelatnosti u općinskoj upravi).

Za knjigovodstvene je poslove angažiran knjigovodstveni servis Klopkos iz Osijeka, a za informatičku podršku tvrtka Moja Akcija d.o.o.

Umjesto pomoćnog osoblja, angažiran je servis za čišćenje (jednom tjedno, 4 sata).

Ovaj broj djelatnika ne zadovoljava ni stvarne potrebe ustanove ni Standarde za narodne knjižnice. Neophodno bi bilo zaposliti bar još jednog stručnog djelatnika.

**Nedostatak osoblja osobito dolazi do izražaja od 2018. godine kada je uvedena cjelodnevna otvorenost za korisnike (od 9:00 do 19:00 sati) sa samo dvije djelatnice. Ukoliko je jedna službeno odsutna ili za vrijeme godišnjeg odmora ili bolovanja, Knjižnica može raditi samo u jednoj smjeni. Česte obavijesti o promjenama radnog vremena i dolaske korisnika pred zatvorena vrata smatramo neprimjerenim i zbunjujućim.**

**A K T I V N O S T I i P R O G R A M I u K NJ I Ž N I C I**

**1. TEMATSKE IZLOŽBE**

1.1. Istraži, otkrij, rasti

siječanj, veljača

Prošle godine nam je dječji odjel krasio divan kalendar Školske knjige. Iz mjeseca u mjesec čitali smo inspirativne misli o čitanju i imali priliku gledati predivne ilustracije hrvatskih ilustratora. Godina je gotova, a kako bi s korisnicima podijelili pokoju misao i potaknuli ih na čitanje, okupili smo na jedno mjesto sve misli koje će ih dočekati na samom ulasku u knjižnicu.

1.2. Zapleši s knjigom o ljubavi u mjesecu ljubavi

12.-28. veljače

Postavljena je izložba najpoznatijih svjetskih ljubavnih romana, hrvatskih ljubavnih romana te publicistike o ljubavi.

1.3. Čitateljski klub preporučuje…

ožujak

U ožujku smo izložili djela koja su, kroz tri godine djelovanja kluba, čitale članice čitateljskog kluba KljučČ.

1.4.Blaga zavičajne zbirke

rujan – studeni

U čitaoničkom dijelu postavljena je izložba književnih djela čepinskih autora, djela o Čepinu te spomenice koje bilježe djelovanje Centra za kulturu. Vrijednu zbirku korisnici imaju mogućnost pregledati i tijekom Mjeseca hrvatske knjige koji se obilježava upravo u znaku baštine.

**2. SURADNJE SA VRTIĆEM I ŠKOLAMA**

2.1. Posjet DV Zvončić

19. siječnja

Knjižnicu je posjetila mješovita skupina djece DV 'Zvončić'. Upoznati su s načinom rada Odjela za djecu i mlade.

2.2. Posjet DV Zvončić – maskenbal

09. veljače

Povodom maskenbala posjetila nas je mlađa skupina iz vrtića. Otpjevali su par prigodnih pjesmica i predstavili nam svoje maske. Posjetilo nas je 20 djece.

2.3. Sat prirode i društva u Knjižnici

20. studenoga

Na dječjem odjelu održana su 2 školska sata s učenicima drugih razreda OŠ Miroslav Krleža gdje su učili o kulturi i kulturnim ustanovama s naglaskom na knjižnice.

2.4. Radionica micro:bitova u OŠ Miroslav Krleža

23 studenoga

U sklopu projekta Tjedan programiranja u knjižnicama organizirali smo radionicu programiranja na micro:bitovima na satu dodatne informatike u OŠ Miroslav Krleža.

**3. AKCIJE BESPLATNOG I POVOLJNIJEG UPISA**

3.1. Besplatan upis za sve

5. prosinca

Omogućili smo besplatan upis svim novim korisnicima i mogućnost produženja iskaznice postojećim korisnicima. 121 osoba je iskoristila pogodnost, 21 osoba je upisala po prvi put.

3.2. Besplatan upis za prve razrede

prosinac

Besplatno su upisani svi prvi razredi iz OŠ Miroslava Krleže i OŠ Vladimir Nazor. Sveukupno 73 prvašića.

3.3. Besplatan upis vrtićaraca

Prosinac

Omogućen je besplatan upis za svu djecu koja polaze dječji vrtić Zvončić. Upisano 8 djece.

3.4. Članarina u knjižnici za 25kn

17-31. prosinca

Zadnja dva tjedna u prosincu omogućen je upis ili produženje iskaznice po cijeni od 25 kuna. Pogodnost iskoristile 22 osobe.

**4. RADIONICE i IGRAONICE**

4.1. Radionica s micro:bitovima

27.rujna

Croatian Makers ambasador edukator vodio je radionicu o korištenju micro:bitova. Upoznao ih je s osnovama korištenja micro:bita – kako početi i napisati svoje prve programe.

4.2. Radionica izrade božićnih ukrasa od filca

3. prosinca

Održali smo božićnu radionicu na kojoj smo izrađivali razne dekoracije i ukrase za bor od filca suhom tehnikom.

4.3. Radionica sadnje pšenice na staklenim bocama

4. prosinca

Gđa Anica Pervan pokazala je polaznicama kako saditi božićnu pšenicu na staklene boce.

**5. IZLOŽBE**

5.1. Animalizam u slici – Branko Jalovičar

18. listopada do 19. prosinca

Samostalna izložba predsjednika Likovne udruge Čepin.

5.2. Skupna izložba slikara Likovne udruge Čepin

20. prosinca - otvorenje

U galerijskom prostoru 'Knjige & Slike' upriličeno je otvaranje skupne izložbe slikara Likovne udruge Čepin.

**6. OBILJEŽAVANJE POSEBNIH DATUMA**

6.1. Međunarodni dan darivanja knjiga

veljača

Održana je akcija pod geslom 'Čitam, dam, sretan sam – svoju knjigu daruj i tuđe srce obraduj' kojom se pozivaju djeca i odrasli da raduju svoje očuvane slikovnice.

6.2. Svjetski dan čitanja naglas

16. veljače

Svjetski dan čitanja naglas obilježili smo čitanjem 4 skupine DV Zvončić, a najstarijoj skupini čitali smo u Knjižnici. 5 volonterki se odazvalo našem pozivu te su čitale djeci. U vrtiću su nam se pridružile i mame i bake u čitanju.

6.3. 3. rođendan čitateljskog kluba KljučČ

27. veljače

U veljači je čitateljski klub proslavio svoj drugi rođendan. Uz komentiranje pročitane knjige, osvrnuli smo se na aktivnosti u zadnje dvije godine.

6.4. Međunarodni dan dječje knjige i kampanja Čitaj mi

03. travnja

Slikovnice skupljene akcijom koju smo proveli u veljači (Čitam, dam, sretan sam – svoju knjigu daruj i tuđe srce obraduj) darovali smo frizerskom salonu House of Hair i Beauty centru IN.

6.5. Mjesec hrvatske knjige

15.listopada – 15.studenoga

Tematske izložbe u prostoru Knjižnice: Baština riječju i slikom (15.10.-31.10.) – izložba o kulturnim običajima, vjerovanjima i tradiciji i Meandri hrvatskoga glagoljaštva (1.11.-15.11.) – izložba o glagoljici, postavljene knjige i općenite informacije o glagoljici

Izložba slika Branka Jalovičara Animalizam u slici, otvorena 18.10. Otvorenju prisustvovalo 40-ak ljudi.

Posjet starijih skupina iz DV Vrtić Knjižnici 23.10. Knjižnicu posjetile 3 skupine – 60ak djece.

Radionica izrade svijeća od voska u suradnji s udrugom Breza, projekt Kreativni zajedno, 24.10. na radionici sudjelovalo 9 sudionika.

Igraonica Glagoljica memory s učenicima OŠ Miroslava Krleže 25.10. 57 djece je sudjelovalo u programu.

Radionica izrade svijeća od voska i ukrašavanje predmeta salvetnom tehnikom u suradnji s udrugom Breza 26.10. Sudjelovalo 14 sudionika.

Čitateljski klub KljučČ obilježio MHK igrom Naši naslovi na glagoljici 30.10.. 8 čitateljica

Posjet mlađim skupinama DV Zvončić. Čitali smo dvjema skupinama (50-ak djece) 31.10.

Radionica izrade nakita filcanjem održana u suradnji s udrugom Breza 5.11. 4 polaznice.

Igraonica Glagoljica memory s učenicima OŠ Vladimir Nazor 6.11. 10-ak djece sudjelovalo.

Druga radionica izrade nakita filcanjem održana je 7.11. 12 polaznika.

Radionica izrade predmeta od gline održana u suradnji s udrugom Breza, 12.11. 12 polaznica.

Predstavljanje knjige Viktora Himelrajha 'Rad na likovnom odgoju djece i mladeži' 13.11. Knjigu predstavljali urednik Vinko Ivić, prof. povijesti Slavko Babić, pedagoginja Marija Marinović, prof. likovne umjetnosti Andrej Tomić.

15. studenoga - otvorena izložba radova nastalih na radionicama u sklopu projekta Kreativni zajedno.

Detaljnije o aktivnostima u Mjesecu hrvatske knjige: https://www.czk-cepin.hr/zavrsen-mjesec-hrvatske-knjige-u-knjiznici-centra-za-kulturu-cepin/

**7. OSTALE AKTIVNOSTI**

7.1. Suradnja s udrugom Izraz

siječanj, veljača

Tijekom siječnja organizirane su društvene igre u Knjižnici u suradnji s udrugom Izraz, a u sklopu projekta Kreativna „terapija“ za starije osobe.

7.2. Donacija knjižnici u nastanku u Stubičkim Toplicama

siječanj

Reagirajući na apel knjižničara iz Stubičkih Toplica odlučili smo donirati knjige knjižnici u nastanku te na taj način pripomoći izgradnji fonda nove knjižnice.

7.3. Kazališna predstava Dva Ježa

28. studenoga

Kazališna družina Putujuće kazalište održala je predstavu za djecu Dva ježa.

**8. AKTIVNOSTI TIJEKOM ZATVORENOSTI KNJIŽNICE OD 5.OŽUJKA DO 12.RUJNA**

- otpis dotrajale, zastarjele i uništene građe

- sanacija knjiga na posudbenom odjelu

- preuzimanje zapisa i katalogizacija knjiga s posudbenog odjela

- darivanje frizerskim salonima slikovnica skupljenih tijekom akcije u veljači „Čitam, dam, sretan sam – svoju knjigu daruj, tuđe srce obraduj“

- nabavka micro:bitova

- sudjelovanje na radionici o korištenju micro:bitova za djelatnike knjižnica

- nabava knjižne građe za gluhe

- nabava i obrada novoobjavljene knjižne građe

- inventarizacija neknjižne građe (micro:bitovi, zvučne knjige, filmovi itd.)

- izvješća Ministarstvu kulture i županiji o utrošenim sredstvima

- izložba povodom Noći knjige

- sudjelovanje na literarnom sijelu u OŠ Vladimir Nazor

- sudjelovanje na radionici o unosu podataka u Sustav online statistike

- održavanje sastanaka čitateljskog kluba KljučČ

- domaćin Skupštini Društva knjižničara Slavonije, Baranje i Srijema

- izložba zavičajne zbirke u čitaonici

- obrada darovane građe

**II OSTALE KULTURNE AKTIVNOSTI**

1. kazališne predstave za djecu 7 (Dj. vrtić Zvončić; OŠ M. Krleže (2) ; OŠ “V. Nazor” (+ PŠ Briješće) ; Čepinski Martinci; Beketinci;), ulaz na sve predstave je bio besplatan i bile su vrlo dobro posjećene
2. prigodni programi povodom Dana Državnosti, Dana općine Čepin, Dana Mrtvih
3. suradnja s osnovnim školama Čepina, Dječjim vrtićem “Zvončić” Čepin, te mjesnim odborima Općine Čepin
4. suradnja s Čepinpromo
5. suradnja s gospodarskim i drugim subjektima u Čepinu

**III NEREALIZIRANI PROGRAMI**

1. stručna predavanja
2. književni susreti
3. koncerti (glazbeni programi)
4. izložbe slika
5. susreti s umjetnicima
6. amaterski programi

 Nisu realizirani stoga jer Općina Čepin nije prihvatila financirati naš plan i program u cijelosti nego nam je doznačila naznačena sredstva, kao i zbog zatvorenosti knjižnice za korisnike više od 6 mjeseci zbog radova na Kulturnom centru.

**IV FINANCIJSKO IZVJEŠĆE**

|  |  |  |  |
| --- | --- | --- | --- |
| Pozicija | Račun | Opis | UKUPNO 2018. |
|
| **Akt. A100039** | **Centar za kulturu Čepin** | **370.539,12** |
| Izv. 1,2,3,4 | Funkcija: 0820 Službe kulture |   |
| **Izvor: 01** | **Opći prihodi i primici** | **340.000,00** |
| 601 | 31111 | PLAĆE ZA ZAPOSLENE | 144.991,27 |
| 602 | 31213 | OSTALI RASHODI ZA ZAPOSLENE | 6.400,00 |
| 604 | 31321 | DOPRINOS ZA OBVEZNO ZO | 21.748,67 |
| 605 | 31322 | DOPRINOS ZA OBVEZNO ZO U SLUČAJU NESREĆE | 724,89 |
| 606 | 31332 | DOPRINOS ZA ZAPOŠLJAVANJE | 2.464,86 |
| 607 | 32111 | SLUŽBENA PUTOVANJA | 1.479,00 |
| 608 | 32121 | NAKNADA ZA PRIJEVOZ | 13.178,00 |
| 609 | 32131 | SEMINARI, SAVJETOVANJA, SIMPOZIJI | 2.150,00 |
| 610 | 32211 | UREDSKI MATERIJAL I SL. | 4.950,15 |
| 612 | 32251 | SITAN INVENTAR I AUTOGUME | 452,04 |
| 613 | 32311 | USLUGE TELEFONA, TELEFAKSA | 4.064,77 |
| 614 | 32312 | USLUGE INTERNETA | 1.839,00 |
| 615 | 32313 | POŠTARINA (PISMA, TISKANICE I SL.) | 400,10 |
| 616 | 32329 | USLUGE TEKUĆEG I INVESTICIJSKOG ODRŽAVANJA | 1.187,50 |
| 619 | 32379 | INTELEKTUALNE I OSOBNE USLUGE | 18.534,10 |
| 620 | 32389 | RAČUNALNE USLUGE | 3.559,39 |
| 621 | 32395 | USLUGE ČIŠĆENJA, PRANJA | 5.001,73 |
| 622 | 32399 | OSTALE USLUGE | 960,00 |
| 623 | 32411 | SLUŽBENA PUTOVANJA RAVNATELJA | 611,32 |
| 624 | 32911 | NAKNADA ZA RAD RAVNATELJA | 15.733,56 |
| 625 | 32923 | PREMIJE OSIGURANJA | 6.527,55 |
| 626 | 32931 | REPREZENTACIJA | 2.002,10 |
| 628 | 32999 | ORGANIZACIJA GLAZBENO SCENSKIH PROGRAMA | 32.000,00 |
| 727 | 3299 | OSTALI NESPOMENUTI RASHODI | 7,23 |
| 629 | 34312 | USLUGE PLATNOG PROMETA | 1.749,20 |
| 643 | 42219 | UREDSKA OPREMA I NAMJEŠTAJ | 20.000,00 |
| 644 | 42411 | KNJIGE U KNJIŽNICAMA | 27.283,57 |
| **Izvor: 02** | **Vlastiti prihodi** | **834,40** |
| 637 | 32999 | OSTALI NESPOMENUTI RASHODI POSLOVANJA |   |
| 642 | 42219 | UREDSKA OPREMA I NAMJEŠTAJ | 44,88 |
| 646 | 42411 | KNJIGE U KNJIŽNICAMA | 789,52 |
| **Izvor: 04** | **Pomoći** | **29.704,72** |
| 645 | 425 | KNJIGE U KNJIŽNICAMA | 23.000,00 |
| 733 | 324121 | NAKNADE OSTALIH TROŠKOVA-HZZZ  | 6.704,72 |
|  |  |  |  |
| Pozicija | Račun | Opis | UKUPNO 2018. |
|
|  | **Centar za kulturu Čepin** | **378.072,67** |
| **Izvor: 01** | **Opći prihodi i primici** | **340.000,00** |
| **Izvor: 02** | **Vlastiti prihodi** | **7.758,43** |
| -125 | 68311 | ČLANARINE | 7.494,00 |
|   | 683111 | OSTALI NESPOMENUTI PRIHODI | 264,43 |
| **Izvor: 04** | **Pomoći** | **30.314,24** |
| -123 | 63311 | MINISTARSTVO KULTURE | 20.000,00 |
|   | 63312 | OBŽ | 3.000,00 |
|   | 63414 | HRVATSKI ZAVOD ZA ZAPOŠLJAVANJE | 7.314,24 |

Cjelovito financijsko izvješće o ukupnom poslovanju Ustanove; periodična i godišnje; kao i sva propisana prateća dokumentacija (sukladno računovodstvenim standardima), dostavljano Vam je putem računovodstvenog servisa Klopkos Osijek koji za nas vodi financijsko računovodstvene poslove i stoji vam na usluzi za sva eventualna dodatna pitanja i/ili izvješća.

 Kako tokom 2018. godine nije bilo građevinskih radova niti značajnijeg opremanja, posvetili smo se intenzivnijoj organizaciji raznovrsnih događanja u Knjižnici kao i inovativnih programa koje ćemo težiti provoditi dugoročno.

Nažalost, godina je obilježena predugom zatvorenošću Knjižnice za korisnike (6 mjeseci i 8 dana). Stoga se statistički podatci zapravo odnose na polugodišnju aktivnost.

2018. je godina bila u znaku nabave knjižne građe povećanog tiska, ali i micro: bitova, 3D olovaka i ABC Maestro programa za disleksiju.

Naša je aktivnost u zajednici prepoznata tako da smo postali poželjni partneri pojedincima i udrugama u realizaciji programa što je rezultiralo kvalitetnim programima.

Nastavljen je rad na razvoju novih suvremenih usluga: ažurira se mrežna stranica i stranica na društvenoj mreži Facebook. Iskorakom u razvoj knjižničnih e-usluga, Knjižnica je vidljivija, dostupnija i prisutnija u javnosti.

Lokalnom je stanovništvu omogućeno zadovoljavanje njihovih obrazovnih, kulturnih i rekreativnih potreba. U okviru financijskih mogućnosti obnovljen je knjižni fond te organizirana raznovrsna kulturna zbivanja namijenjena različitim uzrastima i profilima korisnika. Nastavljen je rad na katalogizaciji građe koja je sada pretraživa putem interneta.

Smatramo da narodna knjižnica u Čepinu, podržana i financirana od lokalne uprave, poštujući minimume Standarda za narodne knjižnice vezane uz prostor, opremu i kadrove, može kvalitetno osigurati pristup znanju i informacijama lokalnom stanovništvu te na taj način doprinijeti popravljanju kvalitete života i porastu standarda lokalne zajednice.

 Zahvaljujemo Vam se na potpori i razumijevanju, te se nadamo da ćemo zajedničkim naporima uspjeti realizirati plan i program za 2019. godinu.

 S poštovanjem!

 Ravnatelj

Željko Mamić, mag.educ.philol.croat.